runetrust/blame-folketinget-dk huggingface dataset:
Mette Abildgaard (KF), 2023-11-28:
Jeg kan huske, da jeg hørte statsministerens nytårstale den 1. januar 2022.
Jeg kan huske, jeg tænkte: Hold da op, nu får jeg som ældreordfører travlt; nu bliver der noget at se til.
Jeg fik ikke travlt i 2022.
For der kom aldrig det der udspil til ældrelov, og alle andre forhandlinger blev jo udskudt.
Det med, at vi skulle se på modellen for tilsyn, blev jo skubbet, selv om der lå en færdig evaluering, for det skulle jo ligesom indgå i det her store arbejde.
Så alt er bare blevet udskudt og udskudt.
Så jeg vil gerne spørge ministeren om, hvordan man definerer starten på det nye år.
For vi har stået her mange gange før og fået at vide, at det kommer lige om lidt.
Så hvorfor skulle vi tro på det den her gang?
Så vil jeg gerne spørge om den her inddragende proces.
Gav det ikke mening at få Folketingets partier med i den inddragende proces?
Det her kommer til at være en stor forandring af vores ældreområde.
Vi er ikke tjent med at blive lukket ind i et forhandlingsrum i ellevte time, hvor regeringen begynder at tænke, at nu skal det gå hurtigt, og så skal vi lande en hurtig aftale.
Gav det ikke bedre mening, at vi blev inddraget og blev klogere sammen, i stedet for at vi blev holdt udenfor?
Pia Kjærsgaard (DF), 2023-11-28:
Det handler simpelt hen om alle tre ting, og jeg har jo sagt, at vi skal se at komme i gang.
Rosa Eriksen (M), 2023-11-28:
Tak for det.
Jeg er lidt uenig med fru Pia Kjærsgaard.
Vi jo kan se, at det på ældreområdet, som det er i dag, ikke virker.
Vi kan se, at de ældre ikke er tilfredse, og det er ordføreren også inde på.
Så det, vi vil, er jo at lave en grundlæggende strukturændring af vores ældreområde.
Har fru Pia Kjærsgaard ikke forståelse for, at det er et meget omfattende arbejde, som vi ikke skal haste igennem, men at vi netop skal lave et rigtig godt udspil, som der kan forhandles på baggrund af?
Pia Kjærsgaard (DF), 2023-11-28:
Jeg er bare så enig igen.
Men man kan, som jeg siger, og som fru Mette Abildgaard også nævnte, også spørge, hvorfor man undlader at tage ordførerne ind.
Jeg tror egentlig, at alle politikere på deres egne områder er meget engagerede, men jeg vil vove at påstå, at man nok specielt på ældreområdet er meget, meget engageret, fordi man forventer og håber på, at man selv bliver gammel og har det rigtig godt, også mens man er gammel, og man har måske nogle pårørende.
Det er umådelig tæt på en.
Så derfor er jeg meget enig i begge spørgsmål, der blev stillet.
Marlene Harpsøe (DD), 2023-11-28:
Først tak til fru Pia Kjærsgaard for talen, men også for fru Pia Kjærsgaards utrættelige arbejde for de ældre her i Danmark.
Her i løbet af sommeren bed jeg mærke i, at der var nogle regeringspartier, der meldte ud, at nu skulle man til at se på mere brugerbetaling i ældreplejen.
Og det, som man hørte var årsagen, var, at de ældre simpelt hen havde for høje forventninger.
De ældre havde for høje forventninger til ældreplejen: I Danmarksdemokraterne må vi indrømme, at vi blev noget chokerede over den melding, for det er overhovedet ikke det, som vi ser derude at de ældre har.
Tværtimod vil de jo bare gerne have den hjælp, som de har behov for nu, hvor alderdommen sætter sine tydelige spor og man har brug for hjælp til både det praktiske, men også til personlig pleje.
Så jeg vil gerne høre, hvad fru Pia Kjærsgaard tænker om de meldinger, der i sommer kom fra regeringen.
Pia Kjærsgaard (DF), 2023-11-28:
Jeg synes, det var absurd, og jeg tog klart afstand.
Jeg havde også en debat med hr. Christian Rabjerg Madsen fra Socialdemokratiet, som – det kan jeg vist roligt sige – ikke klarede sig særlig godt og også har været på tilbagetog siden.
Det lyder jo i sig selv usædvanligt.
Det passer sikkert heller ikke helt, men det var en sommerballon.
Den blev banket godt og grundigt ned, og lad os håbe, at den bliver ved med at være det.
For det er helt grotesk, at det, man kan foreslå fra Socialdemokratiets side, hvor man har klaret det rigtig, rigtig dårligt inden for ældreplejen, så er, at der bare skal være mere brugerbetaling.
Jamen, det er for nemt, ikke?
Jamen det bliver ikke uden larm, skal jeg hilse og sige, hvis det skulle komme på tale.
Men desværre er der jo allerede brugerbetaling.
Der er flere og flere private firmaer, der går ind, fordi det kommunale desværre ikke er godt nok, så der er allerede brugerbetaling i ældreplejen, og det havde jeg sådan set aldrig forestillet mig at vi skulle have i Danmark.
Altså, hvis der er noget andet tidspunkt, end når man når skelsår og alder, og skal kunne sætte sig ned eller lægge sig ned eller gå en tur, eller hvad det kan være, og overhovedet ikke skal spekulere på andet, end at der er nogen, der sørger for en, så ved jeg ikke, hvornår det skulle være.
Rosa Eriksen (M), 2023-11-28:
Og tak til Dansk Folkeparti og fru Pia Kjærsgaard for at indkalde til den her debat.
Jeg er en lille smule forvirret.
Dansk Folkeparti er med i finanslovsaftalen, hvor vi afsætter flere penge.
Jeg kan høre, at fru Pia Kjærsgaard faktisk nævner mange af de samme ting, som ældreministeren nævner som tiltag på ældreområdet.
Er det største problem, at det går for langsomt, eller er det største problem, at der ikke er penge nok?
For de tiltag, jeg hører fru Pia Kjærsgaard nævne, er netop, at vi kigger på strukturen i ældreplejen.
Marlene Harpsøe (DD), 2023-11-28:
Tak til fru Pia Kjærsgaard for svaret.
Det deler vi fuldstændig.
Nu skal vi jo på et tidspunkt i gang med nogle forhandlinger om en ældrelov, og jeg og Danmarksdemokraterne har da den stærke bekymring, at regeringen kunne finde på at snige brugerbetaling ind ad bagvejen i forhold til den her ældrelov.
Der kan jeg høre på fru Pia Kjærsgaard, at man også i Dansk Folkeparti har tænkt sig at være på vagt i forhold til det, og jeg håber, vi kan kæmpe sammen for at gøre alt, hvad vi kan, for at der kommer brugerbetaling ind, og at man sætter det i spil i forhold til, at de ældre har for høje forventninger.
For det er jo ikke realiteten.
Mette Kierkgaard (M), 2023-11-28:
Det, jeg vil sige til det spørgsmål, er i forhold til udmeldingen.
Så glæder jeg mig også til at have travlt sammen med fru Mette Abildgaard i starten af året.
For det er jo der, jeg kan sige, at jeg kommer med et udspil.
I forhold til hele det her med evalueringen og Per Okkels-rapporten vil jeg sige, at det faktisk også har været meget fremme i rapporten, at det jo var klar til at blive sat i værk.
Per Okkels-rapporten pegede på nogle udfordringer og på nogle temaer, som var væsentlige at adressere.
Så kan man selvfølgelig altid arbejde på, hvor inddragende man skal være i processen.
Altså, jeg har inviteret til nogle vidensmøder ovre i ministeriet.
Der har også været et fremmøde, men jeg vil også tillade mig at sige et lidt skiftende fremmøde, i forhold til hvor mange der dukkede op der.
Jeg er glad for, at fru Mette Abildgaard også tilkendegiver en interesse i at blive inddraget, og jeg glæder mig også til det samarbejde, vi skal have om det, når udspillet kommer.
Kim Edberg Andersen (NB), 2023-11-28:
Tak for det.
Man skulle jo næsten tro, at vi var i valgkamp.
Vi har fået en valgtale: Man har så mange gode visioner, der kommer gode løsninger lige om lidt, og der sker ingenting.
Men det, jeg bider mærke i, er faktisk noget andet, for vi snakker om, hvad regeringen har tænkt sig at gøre.
Der kommer en plan i morgen, kunne jeg forestille mig.
Så går der lidt proces i den.
Alle Folketingets partier siger: Vi vil gerne med til forhandling.
Men så hører jeg faktisk – det ligger nok i detaljen – at det, regeringen har travlt med nu, er at lave en færdig plan, som vi får fremlagt, og så kan vi så vælge at stemme for, ellers gør man det ligesom med store bededag, og så får vi at vide, at vi ikke får lov til at være med i forhandlingerne på et eller andet andet område efterfølgende.
Så snakker ministeren en masse om alle de her ting, der mangler.
Jamen det kan vi jo være enige om.
Der sidder rigtig, rigtig mange vidende ældreordførere her, som man nok med god sindsro kunne tage med ind i et lokale og også høre ad.
Jeg hører også, at ministeren fortæller om en masse problemstillinger på en masse ressortområder, som ministeren ikke selv har noget at gøre med.
Men det, jeg ikke hører, og det, vi nok mangler at høre, er: Man er minister på området, så hvorfor er der gået næsten et år nu, hvor der ingenting er sket?
Nu går der så på den gode side af et halvt år.
Skal vi ikke se i øjnene, at vi nok kommer på den anden side af forhandlingen om overenskomsten på det offentlige, og så er vi i april måned næste år?
Så hvorfor er det, at ministeren er den minister, hvis ressortområde jeg er allergladest for at have ordførerskabet for?
Det er det, fordi det er det, jeg har allermindst arbejde med.
Mette Kierkgaard (M), 2023-11-28:
Vi bruger faktisk en masse tid på at arbejde på alle de spor, der kommer til at være i reformdelen.
Nu er det jo ikke nu, at jeg står og laver udspillet.
Vi prøver faktisk at tænke hele vejen rundt omkring ældreplejen, og der er ikke nogen snuptagsløsning.
Det kan I selvfølgelig vurdere.
Det skal jo også være op til jeres vurdering, når udspillet kommer.
Jeg lover også, at det selvfølgelig bliver et udspil, som jeg inviterer jer ind til forhandling om.
Jeg håber da, at vi kan lave en bred aftale, for ældreplejen er en af hjørnestenene i vores velfærd.
Det at have et bredt samarbejde hen over midten med så mange partier i Folketinget som muligt vil absolut kun være en fordel i forhold til at sikre kvalitet i ældreplejen.
Så jeg ser frem til forhandlingerne, og jeg vil gerne sige, at jeg faktisk har arbejdet rigtig meget og brugt rigtig meget tid på at gøre mig virkelig umage.
For jeg ønsker ikke at gå på kompromis med, at vi kommer til at lykkes med afbureaukratiseringen den her gang.
Det er også vigtigt for mig at sige, at det er ikke sådan, at ting ikke handler om penge, for økonomien sætter selvfølgelig en meget væsentlig ramme for det.
Jeg mener, det er et sundt princip, og jeg mener, det er godt, at vi har et kommunalt selvstyre.
Det er jo der, de lokale politiske prioriteringer skal foretages, for man kender sin kommune, og man kender de kvalitetsstandarder, man vil have.
Og der er himmelvid forskel på, om man er Morsø Kommune eller Høje-Taastrup Kommune i forhold til de prioriteringer, som er væsentlige at foretage.
Derfor synes jeg egentlig, det kommunalpolitiske princip, i forhold til hvordan man prioriterer pengene, er fornuftigt.
Man skal jo aldrig være totalt tonedøv over for det, som folk er i dialog om.
Jeg taler også med borgmestre, men jeg må sige, at jeg virkelig er overbevist om, at den måde, vi bruger vores penge på, har en kæmpe betydning.
Det kan vi jo f.eks. se der, hvor vi har faste teams.
Det er nemmere at rekruttere og det er nemmere at fastholde folk dér, og det skaber bl.a. en bedre økonomi, og det skaber også ...
Lotte Rod (RV), 2023-11-28:
Jeg vil gerne følge op på, hvad fru Pia Kjærsgaard og alle I andre sagde, for for nogle år siden havde vi en diskussion om en løftebrudsregering, og nu synes jeg faktisk, vi har fået noget, der næsten er værre, nemlig en stilstandsregering.
For hele vores demokrati bygger jo på, at man deler sig efter anskuelse, men hvordan skal folk kunne gøre det, hvis regeringen siger alt det rigtige, men bare lader være med at gøre noget?
Derfor har jeg lyst til at spørge ministeren, om hun ikke er bekymret for, hvad det gør ved vores demokrati, at regeringen bliver ved med at sige alt muligt, men at virkeligheden derude er, at der ikke sker noget.
Kirsten Normann Andersen (SF), 2023-11-28:
Jeg lytter mig til, at ministeren ikke kommer med nogen garanti for, at der bliver indkaldt til forhandlinger i januar, selv om flere ordførere nu faktisk har spurgt om det.
I hvert fald kan man ikke sige, at den inddragelse, der pågår lige nu, får tingene til at gå vældig hurtigt.
Tværtimod.
Det synes jeg i og for sig burde give stof til eftertanke.
Men så vil jeg prøve at koncentrere mig noget om noget andet.
Ministeren siger også, at der mangler personale, men at der ikke er mangel på penge.
Der er bureaukrati, og det har der været 14 år, men det sikrer ikke, at Jens Erik får gjort rent.
Han har stadig væk fået varsel om, at han kan få rengøring hver tredje uge i stedet for hver 14. dag, selv om han er blind.
Men hvad handler det så om, minister?
Mette Kierkgaard (M), 2023-11-28:
Tak for spørgsmålet.
Jeg må sige, at jeg simpelt hen er uenig i, at vi ikke gør noget.
Altså, det, som den her regering, i hvert fald Moderaterne, også gik til valg på, og som vi i regeringen også har sagt, er, at vi vil tage speeden ud af politik, fordi vi vil gøre det ordentligt.
Det her handler om, at vi får taget fat om roden, i forhold til hvordan vi leder og forvalter tingene; det handler om, hvordan vi skruer vores krav sammen fra lovgiverside; det handler om, hvordan vi tilrettelægger vores tilsyn; det handler om, hvordan vi arbejder med kvalitet osv.
Og det er altså ikke en snuptagsløsning.
Så jeg er uenig i, at vi ikke gør noget, for vi forbereder lige præcis, at vi kommer til at lykkes med at skabe nogle langt bedre rammer for, at medarbejdere kan lykkes med opgaven, og at ældre kan få den pleje og kvalitet, hvor de kan have selvbestemmelse.
Mette Thiesen (DF), 2023-11-29:
Tusind tak, og selv tak, også for rigtig godt samarbejde i forbindelse med den her aftale om domstolene.
Grunden til, at jeg tager den her sag op, er jo, som ministeren også selv siger, at jeg nu har fulgt den i noget tid.
Som sagt er det fra min egen hjemkommune, Hillerød, og jeg synes, det virker helt absurd.
Helt konkret handler sagen jo om, at kommunen har bevilget, at borgeren her, som vi konkret taler om – Søren tror jeg han hedder – oplever, at kommunen har givet lov til, at naboen har måttet hæve sin grund så meget, at de faktisk kan kigge direkte ned i hans have.
Så ud over at det virker højst besynderligt, at man i en lokalplan giver mulighed for det og ødelægger hans grundværdi, så er der jo også det, at når han så endelig kommer til domstolene, jamen så har han oplevet ét svigt fra kommunens side, og så føler han jo, at han oplever et andet svigt fra domstolene, som nu to gange, så vidt jeg husker, har aflyst hans sag ved domstolene – i hvert fald udskudt den.
Og så står man som borger og føler sig ret retsløs, fordi man jo bliver svigtet af flere af de instanser, som man burde kunne stole på var på ens side.
Der er en del borgere i systemet.
Som vi talte om, er der selvfølgelig de allerhårdeste sager, hvor man har en retsfølelse, i forhold til at der er en overfaldsmand eller andet, der skal straffes.
Men anerkender ministeren ikke, at der også er nogle af de her sager, hvor man som borger godt kan stå og føle sig lidt tabt i systemet og svigtet af flere forskellige instanser, som det er tilfældet i den konkrete sag, jeg nævner her?
Peter Hummelgaard (S), 2023-11-29:
Tak for det spørgsmål.
Jeg synes, det på alle måder er et relevant spørgsmål, og jeg vil gerne starte med at sige, at jeg, selvfølgelig ud over det, der står i den artikel, som fru Mette Thiesen henviser til, ikke kender til den konkrete sag.
Til gengæld er det uanfægteligt, at en velfungerende domstol også er en grundpille i retsstaten.
De danske domstole har i de seneste år været udfordrede af stigende sagsbehandlingstider, og de lange sagsbehandlingstider betyder jo ikke kun noget for de ofre, som har været udsat for en forbrydelse, men også for de borgere, der er parter i en civil sag.
De bliver efterladt i en urimelig venteposition, hvor de har svært ved at komme videre i deres liv.
Deres fremtid er uafklaret, så længe de hænger i køen til retssystemet.
Det er den sag, som spørgeren henviser til, jo desværre et klart og tydeligt eksempel på, og derfor gør det også et stort indtryk på mig.
For retssikkerhed er også at få sin sag afgjort inden for rimelig tid.
Derfor har det været nødvendigt fra politisk side at tage ansvar.
Både spørgeren og jeg har jo, i øvrigt sammen med alle Folketingets partier, i sidste uge indgået en aftale om domstolenes økonomi fra 2024 til 2027, som sikrer et historisk højt økonomisk løft af domstolene.
Med aftalen prioriterer vi i perioden 2,3 mia. kr. til at få vendt udviklingen ved domstolene.
Midlerne skal jo først og fremmest gå til at ansætte flere dommere, flere domstolsjurister og flere kontorfunktionærer, så vi kan få gjort mærkbart indhug i sagsbunkerne.
Selv med en stor indsats kan vi dog ikke løse udfordringerne med et fingerknips.
Det kommer til at tage tid at nedbringe sagsbehandlingstiderne, men hvis det går, som vi forventer, vil de også over tid blive kortere.
Det har været nødvendigt politisk at tage ansvar, og med aftalen forpligter vi os til en flerårig indsats, hvor hovedfokus er at nedbringe sagsbehandlingstiderne.
Sophie Løhde (V), 2023-11-29:
Spørgeren burde vide, eftersom spørgerens parti er med som en del af finansloven, at vi faktisk skærer ned på administration i kommunerne, i regionerne og i staten til næste år.
Det var den ene del.
Den anden del er, at pengene er der.
At Region Midtjylland nu lægger billet ind på og søger om deres andel i forhold til akutmidlerne, er jo en opgave for det folkevalgte regionsråd, der sidder i Region Midtjylland.
Det er jo en opgave for dem at træffe de lokale dispositioner.
Nick Zimmermann (DF), 2023-11-29:
Hvis pengene er der, glæder jeg mig til at meddele de borgere ude på Djursland, at pengene kommer lige om lidt, og at vi nu hører fra regeringen, at det sikres, at man selvfølgelig fastholder de borgeres akutbil ude på Djursland.
Det synes jeg er en glædelig nyhed.
Det vil jeg glæde mig til at fortælle dem.
Så vil mit næste spørgsmål om, hvorfor man ikke bare skar ned på nogle papirnussere og nogle djøf'er i regionen, jo slet ikke være nødvendigt at stille.
Så det er da en glædelig nyhed, at der nu bliver sendt penge ud til Region Midtjylland, sådan at de kan sikre akutlægebilen ude på Djursland.
Mette Thiesen (DF), 2023-11-29:
Tusind tak.
Det var egentlig et spørgsmål, som jeg til at starte med stillede til indenrigs- og sundhedsministeren, fordi det jo også bl.a. beror på en meget problematisk behandling af en borger i min egen hjemkommune, Hillerød.
Men det handler selvfølgelig også om ventetiderne i domstolene, så tak til justitsministeren for at møde frem og besvare det.
Finder ministeren det rimeligt, at borgere, som oplever svigt fra kommunens side i forhold til deres boligsituation, ad flere gange får deres boligsag udskudt ved domstolene?
Peter Hummelgaard (S), 2023-11-29:
Til det vil jeg bare svare: Jo, det anerkender jeg til fulde, og jeg anser det også for at være et betydeligt problem, også politisk.
Formelt er det jo altså retspræsidenten i den enkelte ret, der også er ansvarlig for varetagelsen af de administrative forhold, det vil sige planlægning af møder, og hvad man stiller op, hvis der er sygdom ved et berammet møde, osv.
Men grundlæggende er det eksempel, som fru Mette Thiesen bringer ind i spørgetiden her i dag, jo en illustration af et problem, der har vokset sig stort, nemlig for lange sagsbehandlingstider ved domstolene.
Det er også derfor, vi nu forsøger at gøre noget ved det.
Det ved jeg er et meget, meget lille plaster på såret for den enkelte borger i det her konkrete tilfælde, men vi gør det, fordi der har været for mange eksempler på det, som bliver bragt ind i salen i dag.
Mette Thiesen (DF), 2023-11-29:
Jeg er helt enig, og jeg er også helt enig i, at der skulle gøres noget.
Vi i Dansk Folkeparti er også rigtig glade for den meget brede aftale med alle Folketingets partier, som vi lige har indgået.
Det her er jo sådan et konkret eksempel på, som jeg nævnte før, at man føler sig svigtet af flere forskellige instanser.
En ting er – og det var egentlig derfor, at jeg godt ville have stillet spørgsmålet også til indenrigsministeren – det her med, at man oplever, at kommunerne laver nogle fuldstændig vanvittige lokalplaner, som ødelægger ens ejendoms værdi og skaber utryghed i ens boligøkonomi.
Men at man så ovenikøbet ikke føler, at man kan få lov til at klage over det, er jo så den næste.
Peter Hummelgaard (S), 2023-11-29:
Det er klart.
Jeg tror, at vi i al evig fremtid nok ikke kommer uden om det problem, at der lokalt – hvad enten det bliver truffet administrativt eller det bliver truffet af byrådet politisk – kan være forskellige interesser mellem det, som en given kommunen opfatter som en vigtig indretning og planlægning af kommunens samlede regler og behov, og så den enkelte borgers opfattelse af det.
Men det afgørende er jo, at vi så også rent faktisk har nogle retsinstanser, der kan tage de tvister op og løse dem inden for rimelig tid, og det må vi være ærlige og sige at vi ikke har i dag.
Det håber jeg at vi med den her flerårsaftale kommer et væsentligt skridt nærmere.
Mette Thiesen (DF), 2023-11-29:
Tak, og tak også til ministeren for besvarelsen.
Med chance for at lyde en lille smule nørdet nu vil jeg sige, at grundvandsspejlet er meget, meget højt i Hillerød Kommune.
Meget af det er gammel mose, siger jeg, der har boet der i mange år, og derfor undrede det mig egentlig også, da jeg læste om den her sag, hvor man tillader, at man hæver én grund så meget, så vand naturligt nok – og nu også, hvor vi også har kraftigere regnvejr og kraftigere vejrfænomener – vil løbe ned på en anden grund og derved ødelægge rigtig meget af den her borgers grund.
Men min bekymring går altså også på det her med, at man kan få behandlet sin sag ved domstolene, når man så klager over kommunens dårlige behandling af en som borger.
Peter Hummelgaard (S), 2023-11-29:
Når det handler om lidt bredere spørgsmål omkring planlovens indretning og fortolkning, må jeg nok henvise til den ansvarlige ressortminister, men jeg vil bare sige, at vi desværre har opbygget et generelt problem med lange sagsbehandlingstider ved domstolene.
Den her sag er også udtryk for, at problemet er særlig stort særlig i de civile sager.
Så synes jeg jo, at det, som jeg bare har kunnet læse i de avisartikler, som spørgeren også har refereret til, illustrerer, at der heller ikke skal særlig meget til for at vælte læsset, så møderne bliver udskudt, hvilket så desværre giver endnu længere sagsbehandlingstider.
Det må vi prøve at gøre noget ved.
Charlotte Broman Mølbæk (SF), 2023-11-29:
Tak for det.
Hvad er ministerens holdning til, at det angiveligt er blevet sværere for unge under 25 år at få en BPA-ordning?
Sophie Løhde (V), 2023-11-29:
Jeg synes faktisk, at det er en smule arrogant at sige, at man bare er ligeglad med, at der nu rundt i Danmark, herunder i nogle af de egne af Danmark, hvor der er allerlængst til hjælp, kommer 15 nye akutberedskaber, ovenikøbet nu med en finanslovsaftale, hvor der også er midler til at kunne investere i vores sundhedsvæsen, herunder også til at forhøje akutberedskabet, eksempelvis i form af ekstra akutlægebiler.
Så kan jeg godt forstå, at de borgere, som konkret oplever, at et regionsråd vedtager en besparelse, for så vidt angår akutberedskabet i et specifikt område, er utilfredse med den besparelse.
Men man kan ikke klandre regeringen for det, for pengene til at sikre det er der.